สวัสดีครับคุณผมชื่อเอ(นามสมมุติ)สูง 176 หนัก 90 มีผื่นคันตามร่างกาย ตอนนี้อายุ 26 ไม่เคยไปพบแพทย์เลย เพราะมันจะเป็นแล้วหายไปเองแต่ก็หลายอาทิตย์กว่าจะหาย มีผื่นขึ้นที่ ข้างหลัง ลำตัว แขน แล้วก็แถวๆข้อพับตรงขา เมื่อก่อนก็เคยเป็นเฉพาะที่ลำตัวมันจะขึ้นแล้วก็ลามไปเรื่อยๆจะไม่ขึ้นซ้ำที่เคยเป็น พอหายหมดสักพักมันก็เป็นใหม่วนอยู่แบบนี้ แต่ครั้งนี้คือเป็นที่ขากับแขนครั้งแรกรู้สึกกลัวมากยังไม่กล้าไปพบแพทย์ อยากทราบว่าผื่นของโรคนี้มันมีลักษณะยังไง หรือว่ามีโรคผิวหนังอื่นที่คล้ายกับโรคนี้บ้างไหม.อาการช่วงที่ผ่านมา(ไม่มีไข้สูง น้ำหนักไม่ลด ไม่เบื่ออาหาร ไม่มีแผลในปาก แต่มีตุ่มคันตรงอัณฑะบางทีเกาจนเป็นแผล แล้วก็ท้องเสียถ่ายเหลวตลอดไม่เคยถ่ายเป็นก้อนมาหลายปีก่อนที่จะมีผื่นขึ้น) ขอบล่วงหน้าสำหรับคำตอบครับ
สวัสดีค่ะ อาการมีผื่นตามลำตัว แขน ข้อพับขา รวมถึงอัณฑะ ร่วมกับมีอาการถ่ายอุจจาระเหลวเรื้อรัง อาจเป็นหนึ่งในอาการของการติดเชื้อ HIV ระยะที่เป็นโรคเอดส์ได้ แต่ทั้งนี้ เนื่องจากยังไม่มีอาการอื่นๆ อีก เช่น น้ำหนักลด ไข้เรื้อรัง ต่อมน้ำเหลืองโต มีจุดสีขาวหรือแผลในปาก เป็นต้น จึงอาจไม่แน่ชัดว่าเป็นหรือไม่ ดังนั้น หากมีประวัติในการเสี่ยงติดเชื้อ HIV มา ก็ควรจะต้องตรวจเลือดหาการติดเชื้อดูค่ะ จะได้รักษาให้ถูกต้องตรงกับโรคค่ะทั้งนี้ สาเหตุอื่นๆ ที่อาจทำให้มีอาการดังกล่าวอีก เช่น ลำไส้แปรปรวน โดยจะทำให้มีอาการท้องเสียเรื้อรังเป็นๆ หายๆ แต่ก็ไม่ได้ทำให้เกิดผื่นที่ผิวหนัง หรืออาจเกิดจากมีโรคภูมิแพ้ผิวหนังร่วมอยู่ด้วย จึงทำให้เกิดมีผื่นก็ได้ หรืออาจเกิดจากผลข้างเคียงจากการทานยาบางชนิดอยู่ เป็นต้นแนะนำว่าควรไปพบแพทย์เพื่อตรวจเลือดหาการติดเชื้อ HIV ดูนะคะ ไม่ควรปล่อยไว้ เพราะหากตรวจพบจริง ก็มียาที่จะช่วยรักษาอาการ และทำให้โรคสงบได้ค่ะ ซึ่งยารักษาในปัจจุบันก็ถือว่ามีประสิทธิภาพมากค่ะ